วันนี้ตลาดหุ้นยังเปิดซื้อขายปกติ
วันนี้ตลาดหุ้นยังเปิดซื้อขายปกติ เเนะนักลงทุนติดตามสถานการณ์ก่อนตัดสินใจลงทุน
23 เม.ย. 2553

วันนี้ตลาดหุ้นยังเปิดซื้อขายปกติ เเนะนักลงทุนติดตามสถานการณ์ก่อนตัดสินใจลงทุน
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ในวันนี้( 23 เม.ย.2553) ตลาดหลักทรัพย์ฯ เปิดการซื้อขายตามปกติ โดยบริษัทหลักทรัพย์ทุกรายมีความพร้อมในการส่งคำสั่งซื้อขายมายังตลาดหลักทรัพย์ฯ หลังเกิดเหตุระเบิดย่านสีลมเมื่อค่ำวันก่อน
ทั้งนี้ ตลาดหลักทรัพย์ฯ ได้ติดตามสถานการณ์ที่เกิดขึ้นและประสานงานกับบริษัทหลักทรัพย์อย่างใกล้ชิด พร้อมยืนยันว่าตลาดหลักทรัพย์ฯ มีแผนงานรองรับในการดูแลให้ระบบซื้อขายหลักทรัพย์ และระบบงานสำคัญดำเนินไปได้อย่างต่อเนื่อง อย่างไรก็ตาม ขอให้ผู้ลงทุนติดตามสถานการณ์จากแหล่งข้อมูลที่เชื่อถือได้ และใช้ความระมัดระวังในการตัดสินใจลงทุน